Faizal Shahzad - i akuzuari për makinën bombë në Tajms Skuer të Nju Jorkut
Zyrtarët amerikanë thonë se pakistanezo-amerikani po bashkëpunon me hetuesit.
Personi i akuzuar për disa vepra terrorizmi u lind në këtë fshat të vogël veriperëndimor të njohur si Mohib Banda. Babai i Faizal Shahzad, tani në pension, ka qenë zëvendës marshall i forcave ajrore në ushtrinë pakistaneze. Ai vjen nga një familje e shtresës së pasur. Fqinjët në këtë fshat prej 5 mijë banorësh janë prekur nga njoftimet. Disa analistë thonë se pakënaqësia është rritur tek shtresa e mesme e popullsisë pakistaneze për shkak të kufizimeve të vizave amerikane dhe kontrolleve më të rrepta pas përpjekjeve të fundit për sulme me bomba. Faiz Ahmed thotë se e njeh Shahzadin. Por policia thotë se Shahzad, i cili tani është shtetas amerikan, e ka pranuar rolin e tij në vënien e makinës bombë në Tajms Skuer të shtunën, dhe se ka marrë mësime për prodhimin e bombave në Pakistan. Fillimisht, grupi pakistanez Tehrik-e-Taliban e mori përgjegjësinë për sulmin e mbetur në tentativë. Grupi, i cili vepron në kufi me Afganistanin ka pasur në shenjestër qeverinë pakistanez dhe jo Shtetet e Bashkuara. Por tani, ekspertët e anti-terrorizmit shqetësohen se veprimtaritë e këtij grupi mund të jenë më të gjera. Ekspertë të tjerë nuk besojnë se Talibani në Pakistan ka burime të mjaftueshme për një akt të tillë. Ata mendojnë se Shahzad mund të ketë vepruar i vetëm në vendosjen e makinës së tij të mbushur me eksplozivë në Tajms Skuer. Përpjekja për sulm terrorist ndodh në një kohë jo të përshtatshme për marrëdhëniet SHBA-Pakistan. Analistët thonë se dy vendet kishin filluar të bënin përparim në luftën kundër Talibanit. Ambasadori amerikan u takua dje me zyrtarë të lartë pakistanezë, përfshirë presidentin Asif Ali Zardari. Por Shahzaf gati arriti të ikte. 30-vjeçari pakistanezo-amerikan ndodhej në aeroplan për në Dubai kur pilotët dëgjuan një mesazh nga Kontrolli i Trafikut Ajror: Agjentët federalë ndaluan fluturimin dhe morën Shahzadin, i cili arriti të hipte në aeroplan pavarësisht se ishte futur në listën e personave të kërkuar pak orë para fluturimit. Tani, qeveria amerikane po ndryshon rregullat për t’u kërkuar kompanive ajrore të kontrollojnë listat e personave të kërkuar brenda dy orësh pasi janë njoftuar për ndryshimet. Ligjvënësit në kongres po shqyrtojnë masa ligjore për të mos lejuar terroristët e dyshuar të blejnë armë të lëndë plasëse. Paraqitja e parë e Shahzadit në një gjykatë amerikane u shty. Zyrtarët e rendit thonë se ai po merret në pyetje dhe se ai po u jep atyre shumë informacione.